અમદાવાદ:શનિવારે યોજાયેલી જીએસટી કાઉન્સિલની બેઠકમાં કરમુક્ત આઇટમો અને 10 કિમી સુધીના ટ્રાન્સપોર્ટેશનમાં ઇ-વે બિલ બનાવવામાંથી મુક્તિ આપવામાં આવશે તેવી જાહેરાત કરવામાં આવી હતી પરંતુ હાઈ-વેલ્યૂ પ્રોડક્ટ્સનું વેચાણ કરતા વેપારીઓમાં ચિંતાનું વાતાવરણ યથાવત્ છે. રૂ. 50,000 સુધીના માલના પરિવહનને જ ઇ-વે બિલમાંથી મુક્તિ આપવામાં આવી છે તે સોના અને હીરા જેવી ઊંચા મૂલ્યની પ્રોડક્ટ્સમાં અપૂરતી હોવા ઉપરાંત ઇ-વે બિલના કોડ ઘણા લોકો પાસે ઉપલબ્ધ હોવાના કારણે આ માલના પરિવહનમાં સલામતીના મુદ્દા પણ ઉપસ્થિત થતા હોવાની ચિંતા સાથે મૂલ્યવાન ધાતુઓ અને હીરામાં તેની મર્યાદા વધારવાની માંગ કરવામાં આવી છે.